රටවල් 10 ක සහභාගීත්වයෙන් පැවැත්වෙන 8 වැනි ආසියාතික දැල්පන්දු ශූරතාවලිය මේ මස 25 වැනි දින සිට 31 වන දින දක්වා කොළඹ සුගතදාස ගෘහස්ත ක්‍රීඩාංගණයේදී උත්කර්ෂවත් ලෙස පැවැත්වීමට සියලු කටයුතු සූදානම් බව ක්‍රීඩා අමාත්‍යාංශය පවසයි.ශ්‍රී ලංකාව මෙවර තරඟාවලියේදීද ආසියාවේ ප්‍රබල රටවලට තියුණු අභියෝගයක් දෙමින් ආසියානු ශූරතාවලිය ශ්‍රී ලංකාවට දිනා දෙනු ඇතැයි ක්‍රීඩා අමාත්‍යාංශය විශ්වාසය පළ කරයි.ලෝකයේ හොඳම පන්දු විදින්නිය වශයෙන් සැලකෙන තර්ජනී සිවලිංගම්, ජ්‍යේෂ්ඨ ක්‍රීඩිකාවන් වන ගයත්‍රි ලංකාතිලක, ශෂිකා සමරසිංහ, මරීෂා ප්‍රනාන්දු වැනි ක්‍රීඩිකාවන් මෙවර කණ්ඩායමට ඇතුළත්ව සිටින අතර, කණ්ඩායම් සම නායිකාවන් ලෙස ගයත්‍රි ලංකාතිලක හා තර්ජනී සිවලිංගම් ශ්‍රී ලංකා කණ්ඩායම මෙහෙයවයි.